Ilir Latifi

Ilir Latifi (s. 28. heinäkuuta 1982 MalmöIlir Latifi  galoreweekend.se 9.2017 Viitattu 30.4.2021 ) on ruotsalainen raskaansarjan vapaaottelija ja entinen painija. Hän on otellut UFC:ssä vuodesta 2013 lähtien. Latifi voitti painiurallaan nuorten Pohjoismaiden mestaruuden 2001 ja pronssia Ruotsin mestaruuskisoissa 2005.Superior Challenge – Latifi vs. Hama fightermag.se 27.3.2008 Viitattu 30.4.2021  Hän on voittanut myös lukkopainin Euroopan-mestaruuden 2003.

Varhaisvuodet
Latifi syntyi Malmössä, Ruotsissa albanialaisille vanhemmille, jotka muuttivat Kosovosta Ruotsiin 1970-luvun alussa. Hän vietti lapsuutensa Rosengårdissa ja alkoi harrastamaan painia 6-vuotiaana ja myöhemmin kreikkalais-roomalaista painia. Myös hänen vanhempi veljensä Arben oli vapaaottelija ja brasilialaisen jujutsun Euroopan-mestari.The MMA Hour - 326 - Ilir Latifi mmafighting.com 26.4.2016 Viitattu 30.4.2021 

Paini
Latifi harjoitteli painia Malmö Tigersissa ja edusti myöhemmin urallaan tukholmalaista Spårvägens BK:ta. Hän saavutti ensimmäisen mitalinsa nuorten sarjassa 1988. Hän voitti sittemmin urallaan kaksi Ruotsin joukkuemestaruutta.Efter spektakulär UFC-debut – publiken nyfiken på Niklas Bäckström svt.se 3.10.2014 Viitattu 30.4.2021  Latifi saavutti 1999 pronssia alle 17-vuotiaiden Ruotsin mestaruuskilpailuissa 85-kiloisten sarjassa.https://www.swedewrestling.se/globalassets/svenska-brottningsforbundet/forbund/statistik-och-historik/13-c.-sm-gr17--2021-02-25.pdf  swedewrestling.se Viitattu 30.4.2021 

Latifi sijoittui Vantaa painicupin 97-kiloisten sarjassa kuudenneksi joulukuussa 2001.Kansainvälinen Vantaa Painicup tulpaini.fi Viitattu 30.4.2021 Seuraavana vuonna 2002 Hän saavutti alle 20-vuotiaiden Ruotsin mestaruuskilpailuissa hopeaa 85-kiloisten sarjassa hävittyään loppuottelussa Thodurus Thounisidisille.GR20, Juniorer  swedewrestling.se Viitattu 30.4.2021 

Latifi oli mukana ADCC:n lukkopainin maailmanmestaruuskisoissa 2003 alle 99-kiloisten sarjassa. Hänen turnaus päättyi hävittyään ensimmäisellä kierroksella Dean Listerille.2003 RESULTS adcombat.com Viitattu 1.5.2021 

Latifi paini muun muassa Suomi-Ruotsi painimaaottelussa 120 kilogramman sarjassa Mikko Ylä-Poikelusta vastaan, jolle hän hävisi pistein 2–3.Suomi paini Ruotsin nurin yle.fi 25.11.2004 Viitattu 30.4.2021  Latifi saavutti tämän jälkeen Haparanda Cupissa alle 96-kiloisten sarjassa pronssia marraskuussa 2004.Haparanda Cup - 11/28/2004 usawmembership.com Viitattu 30.4.2021 

Myöhemmin Latifi joutui pitämään taukoa selkävammojen vuoksi, kunnes palasi takaisin vuoden 2005 Ruotsin mestaruuskisoihin voittaen pronssia 96-kiloisten sarjassa.SM, Medaljörer  swedewrestling.se Viitattu 30.4.2021  Latifi lopetti kreikkalais-roomalaisen painiuransa kisojen jälkeen ollessaan tyytymätön jatkuviin sääntömuutoksiin ja politiikkaan. Hän siirtyi painin jälkeen veljensä innoittamana vapaaottelun pariin.

Latifi oli mukana vuoden 2009 ADCC:n lukkopainin maailmanmestaruuskisoissa alle 99-kiloisten sarjassa, jossa hän putosi jatkosta ensimmäisellä kierroksella hävittyään Xande Ribeirolle, joka voitti oman painoluokkansa.ADCC 2009 Barcelona adcombat.com 26.9.2009 1.5.2021 

Vapaaottelu
Latifin ensimmäinen ammattilaisottelu käytiin toukokuussa 2008 Blagoy Ivanovia vastaan. Ottelu jouduttiin keskeyttämään, kun kehä hajosi 55 sekunnin jälkeen Latifin työnnettyä vastustajansa kehän reunalle, jonka myötä kehätolppa irtosi ja tulos mitätöitiin.RPC 2 - Real Pain Challenge 2 sherdog.com Viitattu 30.4.2021  Hänen toinen ottelu oli alun perin merkitty ammattilaisotteluksi Christian Colomboa vastaan, mutta se muutettiin sittemmin amatööriotteluksi. Ottelu käytiin syyskuussa 2008, jonka Latifi voitti kuristuksella. Lokakuussa hän kohtasi Roman Mihockan Superior Challenge 2 -tapahtumassa. Latifi voitti ottelun tyrmäyksellä ensimmäisen erän alussa.

Rumble of the Kings (2009)
Latifi otteli seuraavaksi Rumble of the Kings -organisaatiossa, jossa hän siirtyi ottelemaan alempaan raskaaseen sarjaan. Latifi kohtasi ensin helmikuussa 2009 Luis Pinhon. Hän voitti ottelun luovutuksella lyönteihin ensimmäisessä erässä. Toukokuussa Latifi puolestaan voitti Darko Krbanjevicin käsilukolla ensimmäisen erän alussa. Marraskuussa hän kohtasi Tatsuya Mizunon, jolle Latifi hävisi teknisellä tyrmäyksellä kolmannen erän alussa.

Superior Challenge mestaruus (2012)
Rumble of the Kingsin jälkeen Latifi otteli vaihtelevasti eri organisaatioissa. Huhtikuussa 2010 hän kohtasi Strength and Honor Championship 2 -tapahtumassa, Sveitsissä Matteo Minonzion. Latifi voitti ottelun teknisellä tyrmäyksellä ensimmäisen erän lopussa potkaistuaan vastustajaansa päähän.

Heinäkuussa 2011 hän otteli ensimmäistä kertaa Yhdysvalloissa Shark Fights -organisaatiossa, jossa Latifi kohtasi entisen MFC:n alemman raskaansarjan mestarin Emanuel Newtonin. Hän hävisi ottelun tuomariäänin.

Tappion jälkeen Latifi palasi Eurooppaan ja kohtasi maaliskuussa 2012 Denis Bogdanovin Venäjällä. Hän voitti ottelun americanalukolla 51 sekunnissa. Toukokuussa Latifi otteli Ruotsissa, Glory -organisaatiossa Tony Lopezia vastaan. Tapahtumassa oli suurilta osin potkunyrkkeilyä ja kaksi vapaaottelua, joista Latifin otteli oli toinen. Hän voitti ottelun tuomariäänin.Glory 1 – Fight Results  perfectkickboxing.com 26.5.2012 Viitattu 30.4.2021 

Latifi otteli seuraavassa ottelussaan Superior Challenge 8 -tapahtumassa alemman raskaansarjan mestaruudesta 6. lokakuuta 2012. Hän voitti mestaruuden tuomariäänin Jorge Oliveiraa vastaan.Results superiorchallenge.com 6.10.2012 Viitattu 30.4.2021 

UFC (2013–)
Latifi sai sattuman kautta ensimmäisen ottelunsa UFC:ssä 6. huhtikuuta 2013, kun hän korvasi loukkaantuneen seurakaverinsa Alexander Gustafssonin. Latifin kolme edellistä ottelua peruttiin muissa organisaatioissa ja hänen valmentaja pyysi Latifia kohtaamaan kymmenenneksi sijoitetun entisen Strikeforcen alemman raskaansarjan mestarin Gegard Mousasin neljän päivän varoitusajalla. Hän joutui pudottamaan noin 12 kilogrammaa kolmessa päivässä, jotta olisi sallitussa painorajassa.Ilir Latifi bantade bort 12 kg på tre dagar Ottelu käytiin Tukholmassa, UFC on Fuel TV: Mousasi vs. Latifi -tapahtumassa, jossa hän hävisi ottelun tuomariäänin (27–30, 27–30, 27–30). Tappiosta huolimatta UFC:n puheenjohtaja Dana White kehui Latifia halukkuudesta otella lyhyellä varoitusajalla parhaimpiin alemman raskaansarjan ottelijoihin kuulunutta Mousasia vastaan ja lupasi antaa ottelijalle toisen mahdollisuuden otella.Despite lopsided loss, Ilir Latifi will get another UFC fight mmajunkie.usatoday.com 6.4.2013 Viitattu 30.4.2021 

Latifi otteli 2014 kolmesti, joista jokainen ottelu käytiin Euroopassa. Hän kohtasi ensin maaliskuussa Lontoossa potkunyrkkeilijänä tunnetun Cyrille Diabatén. Latifi voitti ottelun giljotiinikuristuksella ensimmäisessä erässä. Heinäkuussa hän kohtasi Dublinissa ensimmäistä UFC-otteluaan käyneen entisen Gladiators of the Cagen keskisarjan mestarin Chris Dempseyn. Latifi voitti ottelun tyrmäyksellä ensimmäisen erän alussa. Lokakuussa hän kohtasi Tukholmassa myös ensimmäistä UFC-otteluaan käynyttä Jan Błachowiczia vastaan. Latifi hävisi ottelun teknisellä tyrmäyksellä ensimmäisen erän alussa, kun Błachowicz potkaisi häntä maksaan, joka pudotti Latifin mattoon.UFC Fight Night Stockholm results: Wilkinson stuns Backstrom with KO, Blachowicz liver shot stops Latifi  bloodyelbow.com 4.10.2014 Viitattu 30.4.2021 

Heinäkuussa 2015 Lafiti kohtasi Glasgow:ssa Hans Stringerin, jonka hän voitti tyrmäyksellä 56 sekunnissa.UFC Fight Night 72 results: 'Sledgehammer' Ilir Latifi lives up to name vs. Hans Stringer mmajunkie.usatoday.com 18.7.2015 Viitattu 30.4.2021 

Latifi otteli 2016 kolmesti, joista ensimmäinen ottelu oli tammikuussa Sean O'Connellia vastaan. Hän voitti ottelun tyrmäyksellä 30 sekunnissa. Maaliskuussa Latifi kohtasi kokeneemman UFC-ottelijan Gian Villanten UFC 196 -tapahtumassa. Hän voitti ottelun tuomariäänin (30–27, 30–27, 30–27). Syyskuussa Latifi kohtasi Ultimate Fighterin alemman raskaansarjan voittajan Ryan Baderin Hampurissa. Hän hävisi ottelun tyrmäyksellä toisessa erässä Baderin osuttua Latifia polvella päähän.UFC Fight Night 93 results: Ryan Bader lays out Ilir Latifi with crushing knee mmajunkie.usatoday.com 3.9.2016 Viitattu 30.4.2021  Samalla päättyi hänen kolmen ottelun voittoputki.

Syyskuussa 2017 Latifi kohtasi Tyson Pedron UFC 215 -tapahtumassa. Hän voitti ottelun tuomariäänin (29–28, 29–28, 30–27) hallittuaan ottelua pääosin matolla.UFC 215 results: Ilir Latifi's wrestling hands Tyson Pedro first pro loss mmajunkie.usatoday.com 9.9.2017 Viitattu 30.4.2021 

Helmikuussa 2018 Latifi kohtasi Ovince Saint Preux'n, jonka hän voitti giljotiinikuristuksella ensimmäisen erän lopussa pudotettuaan sitä ennen Saint Preux'n kahdesti mattoon lyönneillä. Latifi palkittiin voitostaan illan suoritus bonuksella.UFC on FOX 28 bonuses: Jeremy Stephens' violent KO gets him $50,000 mmajunkie.usatoday.com 24.2.2018 Viitattu 30.4.2021  Joulukuussa hän kohtasi Corey Andersonin UFC 232 -tapahtumassa. Latifi hävisi ottelun tuomariäänin (28–29, 28–29, 28–29).UFC 232 results: Corey Anderson outworks Ilir Latifi, wins unanimous decision mmamania.com 29.12.2018 Viitattu 30.4.2021 

Latifin oli määrä kohdata kesäkuussa 2019 entisen alemman raskaansarjan mestaruuden haastajan Volkan Oezdemirin. Hän ilmoitti toukokuussa kärsivänsä selvävammasta ja joutui jättämään ottelun väliin. Ottelu siirrettiin elokuun 3. päivälle, mutta Oezdemirin viisumiongelmien vuoksi ottelu siirrettiin elokuun 10. päivälle. Latifi hävisi ottelun tyrmäyksellä toisen erän lopussa.UFC Uruguay Results: Volkan Oezdemir Takes Out Ilir Latifi With Second Round Knockout cagesidepress.com 10.8.2019  Viitattu 30.4.2021 

Siirtyminen raskassarjaan (2020–)
Lokakuussa 2019 Latifi ilmoitti siirtyvänsä raskassarjaan, jossa hän otteli edellisen kerran uransa alussa 2008. Latifi ei kokenut aiemmin alemmassa painoluokassa paino-ongelmia, mutta päätökseen vaikutti muun muassa kärsittyään ensimmäistä kertaa urallaan kaksi tappiota peräkkäin.UFC's Ilir Latifi moving back to heavyweight for first time in over 10 years mmajunkie.usatoday.com 14.10.2019 Viitattu 30.4.2021  Helmikuussa Latifi kertoi kokeneensa selkävammoja pudottaessaan suuresti painoaan alempaan raskassarjaan.Ilir Latifi Sees Advantages New Weight Class UFC.com 5.2.2020 Viitattu 30.4.2021 

Helmikuussa 2020 Latifi kohtasi uudessa painoluokassa entisen raskaansarjan mestaruudesta haastaneen Derrick Lewisin UFC 247 -tapahtumassa. Hän hävisi ottelun tuomariäänin (28–29, 28–29, 28–29).UFC 247 Results: Late Surge Gives Derrick Lewis Decision Over Ilir Latifi cagesidepress.com 8.2.2020 Viitattu 30.4.2021 

Kesäkuussa 2021 Latifi kohtasi Tanner Boserin, jonka hän voitti hajaäänin (29–28, 27–29, 29–28).UFC Vegas 28 Results: Ilir Latifi Inches Past Tanner Boser in Close Decision cagesidepress.com 5.6.2021 Viitattu 14.3.2022 

Saavutukset
Paini
Pohjoismaiden painiliitto
Pohjoismaiden nuorten mestaruus

Svenska Brottningsförbundet
Pronssia Ruotsin mestaruuskilpailuissa

Lukkopaini
ADCC
Euroopan mestaruus

Vapaaottelu
Superior Challenge
Alemman raskaansarjan mestaruus (kerran)

UFC
Illan suoritus (kerran, vs. Ovince Saint Preux)

Muualla
Latifi on pelattavana hahmona vapaaottelupeleissä EA Sports UFC 2 (2016), EA Sports UFC 3 (2018) ja EA Sports UFC 4 (2020).UFC 3 Men's Light Heavyweight Fighter Roster and Rating ea.com Viitattu 1.5.2021 EA SPORTS UFC 4 Roster - All Fighters in UFC 4 gamesatlas.com 23.7.2020 Viitattu 1.5.2021 

Lähteet

Luokka:Ruotsalaiset kreikkalais-roomalaisen tyylin painijat
Luokka:Ruotsalaiset vapaaottelijat
Luokka:Vuonna 1982 syntyneet
Luokka:Elävät henkilöt